**Predkladacia správa**

 Vláda Slovenskej republiky schválila uznesením č. 665 zo 17. decembra 2014 Národnú stratégiu zamestnanosti Slovenskej republiky do roku 2020, ktorá bola prijatá ako kľúčový dokument na zabezpečenie nadrezortnej spolupráce pri plnení úloh s pozitívnym vplyvom na zamestnanosť a k naplneniu cieľa dosiahnuť do roku 2020 mieru zamestnanosti (20-64 rokov)na úrovni 72%, ktorý si Slovenská republika stanovila v rámci Stratégie Európa 2020.

 Informácia o  vyhodnotení plnenia Národnej stratégie zamestnanosti Slovenskej republiky do roku 2020 vrátane návrhu na jej aktualizáciu (ďalej len „informácia“) sa predkladá na rokovanie vlády Slovenskej republiky v súlade s bodom B.2. uznesenia vlády Slovenskej republiky č. 665 zo 17. decembra 2014 k Národnej stratégii zamestnanosti Slovenskej republiky do roku 2020.

 Podľa cit. bodu B.2. uznesenia vlády SR č. 665 zo 17. decembra 2014 minister práce, sociálnych vecí a rodiny Slovenskej republiky predkladá vyhodnotenie každoročne do 30. júna, prvýkrát v roku 2015.

 Informácia nadväzuje na zabezpečovanie plnenia úloh vyplývajúcich zo schválenej Národnej stratégie zamestnanosti Slovenskej republiky do roku 2020 a poskytuje aj vyhodnotenie plnenia tých úloh, ktoré podľa bodu B.5. uznesenia vlády SR č. 665 zo 17. decembra 2014, predložili jednotlivé ministerstvá v termíne do 31. marca 2017.

 Informácia bola dňa 5. mája 2017 predmetom rokovania Nadrezortnej pracovnej skupiny pre koordináciu plnenia Národnej stratégie zamestnanosti Slovenskej republiky do roku 2020, ktorá je konštituovaná na tripartitnom princípe a bola zriadená do 31. marca 2015 v súlade s bodom B.3. uznesenia vlády SR č. 665 zo 17. decembra 2014.

###

### Vzhľadom na nadrezortnú štruktúru pracovnej skupiny a informatívny charakter materiálu, nebolo k materiálu vykonané medzirezortné pripomienkové konanie.

###